KIRJALLINEN KYSYMYS E-1096/00 esittäjä(t): Joaquim Miranda (GUE/NGL) komissiolle. Porto Novon satamalaiturin rakentamisen ympäristövaikutukset Madeiran itsehallintoalueella.



Virallinen lehti nro 081 E , 13/03/2001 s. 0018 - 0019



KIRJALLINEN KYSYMYS E-1096/00 esittäjä(t): Joaquim Miranda (GUE/NGL) komissiolle (7. huhtikuuta 2000) Aihe: Porto Novon satamalaiturin rakentamisen ympäristövaikutukset Madeiran itsehallintoalueella Madeiran itsehallintoalueella Santa Cruzin piirikuntaan kuuluvassa Porto Novon laaksossa rakennetaan satamalaituria yhteisön tarkemmin sanottuna Euroopan aluekehitysrahaston (EAKR) rahoituksella. Ottaen huomioon, että on todettu vakavia ympäristörikkomuksia, esimerkiksi maan vyöryttäminen mereen satamalaiturin rakentamista varten, ja että laaksossa on useita jokien, meriveden ja ilman saastumia ja että sen maisema on monessa kohdin pilalla, pyydän komissiota vastaamaan seuraaviin kysymyksiin: - mitä ympäristövaikutuksia koskevia tutkimuksia tehtiin ennen kuin maata vyörytettiin mereen kyseisellä paikalla, - mitä tutkimuksia tehtiin ennen Porto Novon satamalaiturin rakentamistöiden aloittamista, - millä perusteella Euroopan unioni rahoittaa tällaisia hankkeita? Michel Barnier'n komission puolesta antama vastaus (14. kesäkuuta 2000) Madeiran itsehallintoalueen toimintaohjelmassa(1), myönnettiin rahoitusta Porto Novon satamalaiturin rakennustöihin 375 miljoonaa Portugalin escudoa (noin 1,87 miljoonaa euroa). Tästä rahoituksesta päätti ohjelman hallintoviranomainen sille tässä ohjelmassa myönnetyn toimivallan mukaisesti ja yhteisön sääntelyn säännösten mukaisesti (rakennerahastojen päämääristä ja tehokkuudesta ja niiden toiminnan yhteensovittamisesta keskenään ja Euroopan investointipankin toiminnan sekä muiden rahoitusvälineiden kanssa 24 päivänä kesäkuuta 1988 annettu neuvoston asetus (ETY) N:o 2052/88(2); asetuksen (ETY) N:o 2052/88 täytäntöönpanosta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annettu neuvoston asetus (ETY) N:o 4253/88(3) ja asetuksen (ETY) N:o 2052/88 soveltamisesta Euroopan aluekehitysrahaston osalta 19 päivänä joulukuuta 1988 annettu neuvoston asetus (ETY) N:o 4254/88(5), sellaisina kuin ne ovat muutettuina 20. heinäkuuta 1993 annetuilla neuvoston asetuksilla (ETY) N:o 2081/93, (ETY) N:o 2082/93 ja 2083/93(4)). Myönnetyn rahoituksen tavoitteena oli yhteensä 162 metriä pitkän satamalaiturin rakentaminen Porto Novoon suuren osan Funchalin sataman kaupallisesta toiminnasta siirtämiseksi sinne ja vapauttaakseen tämän harjoittamaan sille läheisempää toimintaa matkailusatamana. Hankkeen toteuttaminen on jo päättynyt. Yhteisön edellytykset tämänlaisen hankkeen rahoitukselle on esitetty mainitussa toimintaohjelmassa. Niissä määrätään muun muassa rahoituksesta satamien infrastruktuureille, joiden tarkoituksena on taata Funchalin sataman toimintaedellytysten tehokkuus eriyttämällä satamayksiköiden tarjontaa; Porto Novon meriterminaali on nimenomaan mainittu tässä ohjelmassa. On syytä muistuttaa, että niiden hankkeiden osalta, joiden kokonaiskustannukset ovat vähemmän kuin 25 miljoonaa euroa, kyseisten kansallisten viranomaisten on ohjelman täytäntöönpanolla varmennettava, että yhteisön yhteisrahoitukseen hyväksytyt hankkeet täyttävät kaikki vaaditut hallinnolliset ja lainsäädännölliset edellytykset, joihin kuuluu voimassaolevien ympäristösäännösten noudattaminen. (1) Komission päätös 464/lopullinen 2.4. maaliskuuta 1994. (2) EYVL L 185, 15.7.1988. (3) EYVL L 374, 31.12.1988. (4) EYVL L 193, 31.7.1993. (5) EYVL L 374, 31.12.1988.